PROÇESVERBAL

I mbajtur më datë 11.09.2024, ora 09:20 në ambjentet e njësisë administrative Labinot Fushë ku zhvillohet konsultim publik “Për dhënien e fondit pyjor në përdorim për vendosje stacionesh, bazamente për panele fotovoltanike me qëllim prodhimin e energjisë.”

Marrin pjesë anëtarë të Këshillit Bashkiak Elbasan, sekretari i Këshillit Bashkiak Z. Elvi Çuni, Kryetar i Këshillit Bashkiak Z. Lutfi Lala, banorë të zonës, specialist, media dhe qytetarë.

**Z. Lutfi Lala Kryetar i KB:**

Organizohet seancë e dhënies së një pjese trualli për panele diellore. Fond pyjor për dhënie panelesh voltaikë. Zona Griqan 33ha. Në bazë të këshilliot bëjmë seancë këshillimi me banorët e zonës. Hapet konkurimi në treg.

**Z. Shpëtim Cullhaj-Drejtori, Drejtoria e Administrimit të Pyjeve dhe Kullotave**:

Ne si drejtori kemi propozuar për dhënie në përdorim të fondit pyjor për vendosjen e paneleve fotovoltaike. Është pjesa në afërsi të Labinot Katund pjesa që rrjedhin ujërat nga rruga nacionale. Aty është propozuar një sipërfaqe prej 45 ha ndërsa sipërfaqa tjetër është në Griqan e Sipërm. Qëllimi i këtij propozimi është për të vendosur panele fotovoltaike duke qënë se panelet fotovoltaike janë burim i pastër energjie nuk ka ndotje duke marrë shkas edhe nga ngarkesa energjitike dhe në bazë të ligjit të Këshillit që u fut në votim në Këshill Bashkiak. Kjo është seancë këshilluese dhe konsultuese. Nëse do të keni ndonjë pyetje konkrete, kjo është në të mirë të bashkisë. Pas miratimit Këshilli do të hap proçedurën për ta vënë në përdorim dhe do të hap proçedurat konkuruese.

**Banorë**: Kush është përfituesi?

**Z. Lutfi Lala** **Kryetar i KB**:

Nuk bëhet fjalë konkretisht, në Griqan tek shkëmbi. Nuk ka banesa.

**Qani Xhafa**:

Do të doja të bëhej një bisedim edhe me banorët e fshatit Labinot-Katund. Rekomandim nëse mblidhet Këshilli Bashkiak.

**Z. Lutfi Lala** **Kryetar i KB**: Nuk janë në dëm të askujt.

**Banorë**: Rrezatimi i paneleve është i rrezikshëm. Janë pranë qendrave të banuara.

**Banorë**: Çfarë përfiton komuniteti me këtë? Kush janë banorët e këtyre zonave që preken?

**Agim Sula**: Pse të mos bëhet në zona të tjera?

**Fatmir Bica**: Mos të bëhet në zona të banuara, pra jashtë zonave të banuara.

**Banorë:** Në atë zonë merren dru për dimër, ka tufa bagëtish që kullosin, nuk ka ku të çojmë bagëtitë, e dyta me ndryshimet klimatike ta shpyllëzosh pyllin do të ketë përmbytje. U mbyll kanali vaditës pasi shi të bie përmbytet.

**Doris Madhi anëtare e Këshillit Bashkiak**: Duhet shpreh

ur ka kaq shpenzime, ka kaq të ardhura që shkojnë në favour të X, Y, Z. Kështu bëhet studimi. Prezantojeni komunitetit.

**Z. Lutfi Lala**: Duhet thënë se sa shkon investimi.

**Doris Madhi anëtare e Këshillit Bashkiak**:

Patjetër. A ke ardhur ti të dëgjosh. Z.Kryetar në rradhë të parë banorët nuk po saktësohen për zonën sepse me shumë të drejtë ngrenë një shqetësim sepse ti po thua çfarë pyetje bëjnë. Pyetja parë që po bëjnë është kush janë banorët e asaj zone me emra sepse nuk jetojnë 1 miljon vet atje, kush janë banorët që preken. Nëse ju keni bërë një studim zone, duhet të dini kush janë familjet që preken, nëse ka mbivendosje apo jo, nëse ka zona të shfrytëzuara nga këto banorë, nëse këto zona shfrytëzohen në pronësi apo përdorim. Duhet ti dini dhe duhet tia thoni banorëve, sepse ato banorë duhet të ishin këtu sot, por ato nuk janë pasi nuk janë lajmëruar.

**Banorë**: Këtë fshat e keni rrethu në çdo anë. Panelet diellore kaq afër zonave të banimit kanë rrezatim shumë të madh. Çfarë do të ndodhi me këto familje. Ne kemi 30 vjet që nuk është zgjidh e drejta jonë, e drejta e pronës. Pa u mbyll një problem hapet problem tjetër.

**Banorë**: Duhet shqyrtuar vendi i saktë, duhen foto dixhitale, jo foto google, duhet ta shohim kush preket, kush cënohet. Nuk ka kopësht, qëndër shëndetësore.

**Altin Meçja**: Duhet një publik edhe më i gjerë, dhe unë kam një sygjerim që këto dëgjesat ti bëjmë masdite. Ju keni punë me tre fshatrat jo vetëm këtu.

**Z. Lutfi Lala** **Kryetar i KB**:

 Nuk duam ti bëjmë dëm askujt, nuk jam që të shkulim ullinjt. Nëse ne do të vazhdojmë me gjykimin që unë e kam afër shtëpisë them jo. Llogjika është a duam drita, duam, mund ta bëjmë dhe hidroçentralin siç u bë në Fushë Buall.

**Banorë**: Konsultimet janë mirë të bëhen haptazi, jo fshehurazi sepse janë për të mirën e komunitetit dhe Bashkisë Elbasan dhe do të kthehen në investime. Para se ta çoni në Këshill dëgjesa duhet bërë me banorët e Labinot Katund sepse nuk mund të vërë njëri beton atje pa pasur miratimin e banorëve.

Diskutim mbi vendodhjen konkrete të truallit.

Konsultimi mbyllet në 10:30.